**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.03.2022, ora 08:00 – 22.03.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 22.03.2022, ora 07:00**

**RÂURI**

**Debitele au fost, în general, staționare**, exceptând râurile din bazinul hidrografic al Timişului și cursul inferior al Mureșului, unde au fost în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Crasna, Barcău, Crișul Repede, Crișul Negru, Mureș, Timiș, Moravița, Nera, Vedea, Putna, Bârlad, bazinul superior al Argeșului, bazinul inferior al Jiului, pe afluenții Oltului superior și inferior, cursul superior al Siretului, afluenții Trotușului, Buzăului, Prutului și pe unele râuri din Dobrogea.

Formaţiunile de gheaţă (predominant gheață la maluri, năboi, pod de gheață) existente pe râurile din bazinele Vișeu, Someșul Mare, bazinele superioare și mijlocii ale Mureșului, Oltului, bazinele superioare ale Argeșului, Ialomiței, Trotușului, Bistriței, Moldovei, Bârladului și pe unii afluenți ai Buzăului și Prutului, s-au menținut fără modificări importante.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, relativ staționare.**

Formațiunile de gheață (gheață la maluri, năboi, pod de gheață) existente se vor menține fără modificări importante.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 21.03.2022 – 22.03.2022 a fost în creștere, având valoarea de 3400 m3/s**, sub media multianuală a lunii martie (6700 m3/s).

În aval de Porţile de Fier debitele au fost în creştere pe sectorul Gruia – Corabia, staționare pe sectorul Tr. Măgurele – Zimnicea și în scădere pe sectorul Giurgiu – Tulcea.

**Debitul la intrarea în țară (secțiunea Baziaș) va fi staționar (3400 m3/s).**

Pe sectorul aval de Porțile de Fier debitele vor fi în creștere pe sectorul Gruia – Giurgiu, staționare la Oltenița și în scădere pe sectorul Călărași– Tulcea.

**Alimentări cu apă**

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei I de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 21.03.2022, ora 08:00 –22.03.2022, ora 06:00**

**Administraţia Naţională de Meteorologie** (A.N.M.) a emis în data de 21.03.2022, la ora 12:00, **Atenţionarea Meteorologică nr.26**, conform căreia:

**- COD GALBEN:** ,,*În intervalul 22 martie, ora 8 - 22 martie, ora 20, vântul va avea intensificări în Dobrogea, cea mai mare parte a Munteniei, precum și în sud-vestul Moldovei, unde vor fi rafale în general de 55...65 km/h. În zona montană aferentă temporar vor fi viteze de peste 70...80 km/h.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *BACĂU, BRĂILA, BUZĂU, CĂLARAŞI, CONSTANŢA, GIURGIU, IALOMIŢA, ILFOV, PRAHOVA, TULCEA, VRANCEA şi Municipiul BUCUREŞTI (12 prefecturi) - COD GALBEN.*

**ÎN ŢARĂ**

Vremea a fost predominant frumoasă și s-a încălzit față de ziua precedentă. Cerul a fost variabil în regiunile sudice, estice și parțial în cele centrale și senin în rest. Vântul a suflat slab și moderat, local și temporar cu intensificări în Moldova, Muntenia, Dobrogea unde pe alocuri rafalele au depășit 45...55 km/h, iar în zona înaltă de munte 55...65 km/h. Stratul de zăpadă era prezent în cea mai mare parte a zonei montane și măsura -în platformele staţiilor meteo- până la 237 cm în Munţii Făgăraş, la peste 2000 m altitudine. Temperaturile maxime, în general normale pentru această perioadă, s-au încadrat între 7 grade la Sulina și Mangalia și 15 grade la Iași, Adjud, Vaslui, Focșani, Sighetu Marmației, Negrești, Brăila și Botoșani, iar la ora 06 valorile termice erau cuprinse între -7 grade la Bozovici și 8 grade la Șiria, Râmnicu Sărat și Buzău. Noaptea, pe arii restrânse, s-a produs brumă.

**LA BUCUREŞTI**

Vremea a fost predominant frumoasă. Cerul a fost senin în primele ore ale zilei și din nou în a doua parte a nopții și variabil în restul timpului. Vântul a suflat slab și moderat, cu unele intensificări după-amiaza când rafalele au atins 40...45 km/h. Temperatura maximă, în creștere față de ziua precedentă a fost de 13 grade la Afumați și 14 grade la Filaret și Băneasa, situându-se în jurul celei normale pentru această perioadă. La ora 06 se înregistrau 3 grade la Băneasa, 5 grade la Afumați și 6 grade la Filaret.

**3. Prognoza meteorologică în intervalul 22.03.2022, ora 08:00 –23.03.2022, ora 08:00**

**ÎN ŢARĂ**

Valorile termice vor continua să crească, devenind ușor mai ridicate decât cele normale pentru această perioadă, în cea mai mare parte a țării. Cerul va fi variabil în sudul teritoriului și mai mult senin în rest. Vântul va sufla slab și moderat, cu intensificări îndeosebi în prima parte a intervalului în Dobrogea, în cea mai mare parte a Munteniei, precum și în sud-vestul Moldovei, unde vor fi rafale în general de 55...65 km/h. În zona montană aferentă temporar vor fi viteze de peste 70...80 km/h. Temperaturile maxime vor fi cuprinse între 6...8 grade pe litoral și 17...18 grade în regiunile vestice, iar cele minime în general între -3 și 3 grade, cu valori mai scăzute în depresiunile intramontane spre -7 grade, dar și mai ridicate în Dealurile de Vest până la 6...8 grade. Noaptea vor fi condiții de ceață, iar pe alocuri, în special în nordul și centrul țării, se va produce brumă.

**LA BUCUREŞTI**

Valorile termice vor continua să crească. Cerul va fi mai mult senin. Vântul va sufla slab și moderat, cu intensificări temporare, îndeosebi pe parcursul zilei când vor fi rafale în general de 55...60 km/h. Temperatura maximă va fi de 14...15 grade, iar cea minimă de -2...0 grade. Spre dimineață vor fi condiții de brumă.

**4. Buletin nivometeorologic pentru perioada 21.03.2022, ora 20 – 22.03.2022, ora 20**

**Munţii Făgăraş:** **RISC 3 - ÎNSEMNAT**

La peste 1800 m, stratul de zăpadă ușoară de la suprafață s-a mai tasat, dar va rămâne instabil. Se mențin depozitele mai consistente din zonele adăpostite, unde zăpada a fost depusă de vânt, precum plăcile mai vechi de vânt. În profunzime, stratul vechi este compact și consolidat. Datorită temperaturilor și insolației, se pot declanșa spontan curgeri și avalanșe mici de topire de suprafață. Riscul dislocării stratului instabil din partea superioară, ce are pe alocuri 40-50 cm, sau a plăcilor de vânt din zonele înalte, la supraîncărcări oricât de mici și al declanșării avalanșelor va fi însemnat (3).

La altitudini mai mici de 1800 m, stratul instabil de zăpadă din partea superioară va continua să se taseze, datorită temperaturilor pozitive și insolației, existând riscul declanșării spontane de curgeri și avalanșe mici de topire, îndeosebi pe pantele înclinate. Se menține riscul dislocării acestui strat mai ales la supraîncărcări, când poate aluneca peste zăpada mai veche și compactă din profunzime, pe pantele mai înclinate din zonele cu depozite mai mari de zăpadă, riscul declanșării avalanșelor fiind moderat (2).

**Munţii Bucegi:** **RISC 3 - ÎNSEMNAT**

La peste 1800 m, zăpada ușoară de la suprafață, de 30-40 cm, s-a mai tasat, dar rămâne instabilă. În zonele adăpostite se mențin depozitele consistente de zăpadă, iar pe versanții expuși plăcile mai vechi de vânt. În profunzime, stratul vechi este consolidat și compact. Datorită temperaturilor și insolației, se vor putea declanșa spontan curgeri și avalanșe mici de topire de suprafață. Riscul dislocării stratului instabil din partea superioară, ce are pe alocuri 40-50 cm, sau al plăcilor de vânt din zonele înalte, la supraîncărcări oricât de mici și al declanșării avalanșelor va fi însemnat (3).

La altitudini sub 1800 m, stratul instabil de zăpadă din partea superioară, de 15-20 cm, va continua să se taseze, datorită temperaturilor pozitive și insolației, existând riscul declanșării spontane de curgeri și avalanșe mici de topire, îndeosebi pe pantele înclinate. Se menține riscul dislocării acestui strat mai ales la supraîncărcări, când poate aluneca peste zăpada mai veche și compactă din profunzime, pe pantele mai înclinate din zonele cu depozite mai mari de zăpadă, riscul declanșării avalanșelor fiind moderat (2).

**Munţii Rodnei:** **RISC 2 – MODERAT**

La peste 1800 m, unde stratul de zăpadă este relativ consolidat, se mențin plăcile de vânt mai vechi pe versanții expuși, dar și depozitele însemnate de pe văi. La supraîncărcări mari există riscul declanșării unor avalanşe de dimensiuni mici și izolat medii în zonele cu depozite mai consistente de zăpadă, iar spontan, a curgerilor și avalanșelor mici de topire de suprafață, riscul fiind moderat (2).

Sub 1800 m, topirea zăpezii va fi mai pronunțată, astfel încât, la orele amiezii, riscul declanșării spontane de curgeri și avalanșe de topire, iar la suprasarcini mari, în zonele cu acumulări mai importante, stratul instabil de la suprafață poate fi dislocat, îndeosebi pe pantele mai înclinate, ducând la declanșarea de avalanșe de dimensiuni în general mici și izolat medii, riscul estimat fiind moderat (2).

**Munţii Parâng-Şureanu:** **RISC 3 - ÎNSEMNAT**

La altitudini de peste 1800 m, stratul de 15-20 din partea superioară, cu rezistență scăzută, va continua să se taseze ușor, dar rămâne instabil. În zonele adăpostite se găsesc depozite mai însemnate de zăpadă, iar pe versanții expuși, plăcile mai vechi de vânt. Spontan se vor putea declanșa curgeri și avalanșe mici de topire, iar la supraîncărcări, stratul instabil de la suprafață, poate aluneca peste cel mai vechi și stabil aflat dedesubt, iar plăcile de vânt se pot rupe, ducând astfel la declanșarea de avalanşe de dimensiuni medii, riscul fiind însemnat (3).

Sub 1800 m, zăpada va continua să se taseze, dar și să se umezească, îndeosebi în partea sa superioară. Spontan se vor putea declanșa curgeri și avalanșe mici de topire, iar la supraîncărcări mari, pe văi și în zonele adăpostite, unde se găsesc depozite mai vechi şi însemnate de zăpadă, se pot declanșa avalanșe de dimensiuni mici și izolat medii, riscul fiind moderat (2).

**Munţii Ţarcu-Godeanu:** **RISC 2 – MODERAT**

La peste 1800 m, stratul de zăpadă s-a consolidat, deși în anumite zone întâlnim încă un strat instabil în partea superioară, de grosime redusă. În interior, stratul de zăpadă este consolidat, prezentând rezistență și stabilitate ridicate. Pe văi sunt prezente depozite mai însemnate de zăpadă, iar în zonele înalte, unele plăci mai vechi de vânt. Spontan se pot declanșa unele curgeri și avalanșe mici de topire. Doar la supraîncărcări mari, pe anumite pante suficient de înclinate, se va putea disloca stratul instabil de la suprafață sau rupe plăcile de vânt, riscul declanșării avalanșelor fiind moderat (2).

Sub 1800 m stratul de zăpadă va continua să se taseze, dar și să se umezească în partea sa superioară. La supraîncărcări mari se pot declanșa avalanșe de dimensiuni mici și izolat medii, iar spontan curegri și avalanșe mici de topire, riscul declanșării avalanșelor fiind moderat (2).

**Munţii Călimani-Bistriţei-Ceahlău:** **RISC 2 – MODERAT**

La peste 1800 m, stratul s-a tasat și consolidat ușor, deși în partea superioară întâlnim zone cu un strat instabil, ce depășește pe alocuri 20-25 cm, precum și zone cu plăci de vânt, în apropierea crestelor. În profunzime, stratul vechi este în general consolidat. Pe pantele adăpostite sunt prezente depozite mai vechi și însemnate de zăpadă. Riscul de declanșare al avalanșelor mici și izolat medii va fi moderat (2), fiind favorizat la supraîncărcări mari, când se pot rupe unele plăci vechi de vânt sau când se poate disloca stratul instabil din partea superioară, în special pe pantele mai înclinate. Spontan se vor putea declanșa curgeri și avalanșe mici de topire.

Sub 1800 m altitudine, zăpada va continua să se taseze, dar și să se umezească în partea superioară. În zonele mai adăpostite, unde vântul a acumulat zăpada, sunt depozite însemnate. Riscul declanșării avalanșelor de dimensiuni mici și izolat medii va fi moderat (2), putând apărea mai ales la supraîncărcări mari, pe pantele mai înclinate, cu depozite mai consistente de zăpadă. Spontan se vor putea declanșa curgeri și avalanșe mici de topire.

**Munţii Vlădeasa-Muntele Mare:** **RISC 2 – MODERAT**

Zăpada se va tasa și se va umezi în partea sa superioară. Pe versanții vestici și pe anumite văi întâlnim un strat de zăpadă recentă, cu rezistență scăzută, ce depășește local 15 cm. În profunzime, stratul vechi este în general consolidat. Mai ales la supraîncărcări, pe pantele mai înclinate și pe văile cu depozite mai mari de zăpadă se pot declanșa unele avalanșe de dimensiuni mici, riscul de avalanşe fiind moderat (2). Spontan se vor putea declanșa curgeri și avalanșe mici de topire.

**Evoluția vremii în ultimele 48 de ore:**

Vremea a fost frumoasă și a continuat să se încălzească ușor, dar valorile termice s-au menținut sub cele normale pentru această dată, noaptea fiind geroasă în zonele înalte. Cerul a fost variabil, mai mult senin noaptea. Vântul a suflat slab și moderat, cu intensificări izolate ce au atins la rafală viteza maximă de 54 km/h. Stratul de zăpadă a scăzut în toate masivele, cu până în 4 cm. În zona Bâlea-Lac s-au semnalat curgeri de zăpadă uscată, la peste 2000 m, pe versanții cu expunere sud-estică.

**Grosimea stratului de zăpadă în 21.03.2022, ora 14:**

**Carpaţii Meridionali:** 238 cm la Bâlea-Lac, 184 cm la Vf. Omu, 142 cm Vf. Țarcu, 91 cm la Cuntu, 83 cm la Păltiniș, 71 cm la Parâng, 54 cm la Sinaia, 42 cm la Predeal, 41 cm Fundata;

**Carpaţii Orientali:** 146 cm la Lăcăuți, 113 cm la Vf. Călimani, 108 cm la Ceahlău-Toaca, 92 la Bucin, 53 cm la Penteleu, 45 cm la Vf. Iezer, 9 cm la Poiana Stampei;

**Carpaţii Occidentali:** 83 cm la Stâna de Vale, 78 cm la Semenic, 36 cm la Băișoara, 23 cm la Vf. Vlădeasa 1800, 9 cm la Roșia Montană.

**Prognoza vremii în intervalul 21.03.2022 ora 20 - 22.03.2022 ora 20:**

Vremea va continua să se încălzească. Cerul va fi mai mult senin. Vântul va sufla slab și moderat, cu intensificări în Carpații Orientali și Meridionali, unde rafalele vor depăși temporar 70-80 km/h, spulberând zăpada.

**Temperaturi prognozate în intervalul 21.03.2022 ora 20 - 22.03.2022 ora 20:**

**Peste 1800 m:** temperaturi minime: -10 la -5 gr.C; temperaturi maxime: -6 la 0 gr.C;

**Sub 1800 m:** temperaturi minime: -6 la -3 gr.C; temperaturi maxime: 2 la 6 gr.C.

**Vânt la peste 2000 m:** din sector nord-estic, cu intensificări de 80-90 km/h.

**Izoterma de 0 grade:** în creștere de la 1000-1100 m la 2000-2300 m.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 18.03.2022-20.03.2022, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 la stațiile: IS-1, CJ-3, CJ-5** (în data de 18.03.2022); **BV-6, IS-1, IS-3, NT-1, NT-3, SV-2, DJ-3, CJ-1, CJ-3, CJ-5** (în data de 19.03.2022) ); **BV-3, TR-1, IS-1, IS-2, IS-3, IS-5, IS-6, NT-3, DJ-3, GJ-2, CJ-3, CJ-5** (în data de 20.03.2022). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului Timiş*** informează despre producerea, în data de 18.03.2022, la ora 08:55, unei poluări accidentale a aerului, cu o cantitate de aproximativ 3000 mc de gaze, în zona localităţii Sânnicolau Mare, judeţul Timiş, din cauza unei avarii la colectorul de distribuţie gaze LTS Calacea – Sânnicolau Mare, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unei şarniere.

1. **În domeniul solului şi vegetaţiei**

***Garda Naţională de Mediu - Comisariatul Județean Giurgiu*** şi ***Agenţia pentru Protecţia Mediului Giurgiu*** informează despre producerea, în data de 21.03.2022, la ora 09:10, unei poluări accidentale a solului, în zona localităţii Cartojani, judeţul Giurgiu, posibil din cauza unei avarii la conducta de transport ţiţei Videle - Cartojani, aparţinând SC Conpet SA. A fost afectată o suprafaţă de circa 100 mp de sol. Echipa de intervenţie s-a deplasat în zonă pentru depistarea cauzei şi remedierea acesteia. Se vor lua măsuri de ecologizare a suprafeţei afectate.

***Administrația Rezervației Biosferei Delta Dunării*** informează despre izbucnirea, în data de 21.03.2021, la ora 11:00, unui incendiu de stuf şi papură, în zona de sud a satului Gorgova (la vest de canalul Gorgova), judeţul Tulcea. Incendiul se propagă de la est spre vest. Nu sunt obiective economice în zonă. Se va reveni cu informaţii după stingerea incendiului.

***Administrația Rezervației Biosferei Delta Dunării*** informează despre izbucnirea, în data de 21.03.2021, la ora 11:30, unui incendiu de stuf şi papură, în zona malului stâng al canalului Caraorman, judeţul Tulcea. Incendiul se propagă de la nord spre sud. Nu sunt obiective economice în zonă. Se va reveni cu informaţii după stingerea incendiului.

***Administrația Rezervației Biosferei Delta Dunării*** informează despre izbucnirea, în data de 21.03.2021, la ora 14:30, unui incendiu de stuf şi papură, în zona de reconstrucţie ecologică Incinta Fortuna, partea de est, între canal Şontea şi canal Centură, judeţul Tulcea. Se va reveni cu informaţii după stingerea incendiului.

***Administrația Rezervației Biosferei Delta Dunării*** informează despre izbucnirea, în data de 21.03.2021, la ora 15:00, unui incendiu de stuf şi papură, în zona canal magistral sat Vulturu, mal stâng, judeţul Tulcea. Se va reveni cu informaţii după stingerea incendiului.

***Administrația Rezervației Biosferei Delta Dunării*** informează despre izbucnirea, în data de 21.03.2021, la ora 16:00, unui incendiu de stuf şi papură, în zona strict protejată Grind Buhaz – mal stâng canal Buhaz, judeţul Tulcea. Se va reveni cu informaţii după stingerea incendiului.

***Administrația Rezervației Biosferei Delta Dunării*** informează despre producerea, în data de 19.03.2022, la ora 13:45, unui incendiu de stuf şi papură, în zona cuprinsă între lacul Babele şi lacul Potica, județul Tulcea. Incendiul s-a stins de la sine în data de 20.03.2021, în jurul orei 07:00. A fost afectată o suprafaţă de circa 30 ha. Nu s-au observat mortalităţi la păsări sau mamifere sălbatice.

***Garda Forestieră Suceava*** informează despre producerea, în data de 21.03.2022, la ora 13:30, unui incendiu de litieră pe raza Ocolului Silvic Hârlău, în zona localităţii Belceşti, judeţul Iaşi. A fost afectată o suprafață de 3,2 ha în fond forestier de stat. Incendiul a fost stins în aceeaşi zi, la ora 16:00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Focşani*** informează despre producerea, în data de 19.03.2022, la ora 18:00, unui incendiu de vegetaţie pe raza Ocolului Silvic Vaslui, în zona localităţii Broşteni, judeţul Vaslui. A fost afectată o suprafață de 2,5 ha în fond forestier de stat. Incendiul a fost stins în aceeaşi zi, la ora 21:00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Focşani*** informează despre producerea, în data de 20.03.2022, la ora 18:00, unui incendiu de vegetaţie pe raza Ocolului Silvic Vaslui, în zona localităţii Poieneşti, judeţul Vaslui. A fost afectată o suprafață de 0,46 ha în fond forestier de stat. Incendiul a fost stins în aceeaşi zi, la ora 22:00, de către personalul silvic şi cetăţeni. Nu se cunoaşte cauza izbucnirii incendiului.

***Garda Forestieră Râmnicu Vâlcea*** informează despre producerea, în data de 20.03.2022, la ora 13:20, unui incendiu de litieră pe raza Ocolului Silvic Balş, în zona localităţii Găvăneşti, judeţul Olt. A fost afectată o suprafață de 2,5 ha în fond forestier privat. Incendiul a fost stins în aceeaşi zi, la ora 15:45, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Braşov*** informează despre producerea, în data de 18.03.2022, la ora 14:30, unui incendiu de litieră pe raza Ocolului Silvic Homorod, în zona localităţii Eliseni, judeţul Harghita. A fost afectată o suprafață de 2,0 ha în fond forestier privat. Incendiul a fost stins în aceeaşi zi, la ora 16:20, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Braşov*** informează despre producerea, în data de 19.03.2022, la ora 14:00, unui incendiu de litieră pe raza Ocolului Silvic Homorod, în zona municipiului Odorheiu Secuiesc, judeţul Harghita. A fost afectată o suprafață de 1,9 ha în fond forestier privat. Incendiul a fost stins în aceeaşi zi, la ora 16:00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Braşov*** informează despre producerea, în data de 18.03.2022, la ora 11:30, unui incendiu de litieră pe raza Ocolului Silvic Tălişoara, în zona localităţii Vâlcele, judeţul Covasna. A fost afectată o suprafață de 1,8 ha în fond forestier privat. Incendiul a fost stins în aceeaşi zi, la ora 13:30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Ploieşti*** informează despre producerea, în data de 18.03.2022, la ora 13:00, unui incendiu de litieră pe raza Ocolului Silvic Verbila, în zona localităţii Chiojdeanca, judeţul Prahova. A fost afectată o suprafață de 6,0 ha în fond forestier privat. Incendiul a fost stins în aceeaşi zi, la ora 20:30, de către personalul silvic şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Ploieşti*** informează despre producerea, în data de 19.03.2022, la ora 15:00, unui incendiu de litieră pe raza Ocolului Silvic Verbila, în zona localităţii Chiojdeanca, judeţul Prahova. A fost afectată o suprafață de 2,0 ha în fond forestier privat. Incendiul a fost stins în aceeaşi zi, la ora 20:30, de către personalul silvic. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Cluj*** informează despre producerea, în data de 20.03.2022, la ora 14:00, unui incendiu de litieră pe raza Ocolului Silvic Dej, în zona localităţii Bobâlna, judeţul Cluj. A fost afectată o suprafață de 0,2 ha în fond forestier privat. Incendiul a fost stins în aceeaşi zi, la ora 15:30, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Cluj*** informează despre producerea, în data de 18.03.2022, la ora 15:30, unui incendiu de litieră pe raza Ocolului Silvic Dej, în zona localităţii Câţcău, judeţul Cluj. A fost afectată o suprafață de 0,1 ha în fond forestier privat. Incendiul a fost stins în data de 19.03.2022, la ora 16:50, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

***Garda Forestieră Cluj*** informează despre producerea, în data de 15.03.2022, la ora 16:43, unui incendiu de litieră pe raza Ocolului Silvic Muntele Mare, în zona localităţii Băişoara, judeţul Cluj. A fost afectată o suprafață de 3,0 ha în fond forestier privat. Incendiul a fost stins în aceeaşi zi, la ora 22:00, de către personalul silvic, pompieri şi cetăţeni. Cauza izbucnirii incendiului a fost utilizarea focului deschis în zona limitrofă fondului forestier.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 18.03.2022-21.03.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.